
Szentendre Város Önkormányzat Képviselő-testületének

2005. február 28-i rendkívüli ZÁRT üléséről készült jegyzőkönyvéből

1.
Előterjesztés a Szentendrei Városfejlesztési Kht. ügyvezetőjének megbízásáról

          Előadó: Miakich Gábor polgármester

Szentendre Város Önkormányzat Képviselő-testületének

58/2005. (II. 28.) Kt. sz. határozata:
Szentendre Város Önkormányzat Képviselő-testülete

1. 2005. március 1-től – 2005. május 31-ig terjedő határozott időre Szirtes Andrást /anyja neve: ………., szül. helye, ideje: …………., lakóhelye: ………… bízza meg a Cg. 13-14-000103 cégjegyzékszámon bejegyzett, 2000 Szentendre, Városház tér 3. szám alatti székhelyű kiemelten közhasznú közhasznúsági fokozattal rendelkező Szentendrei Városfejlesztési Kht. (a továbbiakban: Kht.) ügyvezetői feladatainak ellátásával;

2. az ügyvezető megbízási díját – a megbízás időszakára – havi bruttó 100.000 Ft összegben állapítja meg;

3. felkéri az ügyvezetőt, hogy a gazdasági társaságokról szóló 1997. évi CXLIV. törvény 26. § (1) bekezdése alapján, jelen határozat cégbírósági bejelentéséről gondoskodjon;

4. 2005. június 1. – 2010. május 31-ig terjedő határozott időszakra pályázatot ír ki a Cg. 13-14-000103 cégjegyzékszámon bejegyzett, 2000 Szentendre, Városház tér 3. szám alatti székhelyű kiemelten közhasznú közhasznúsági fokozattal rendelkező Szentendrei Városfejlesztési Kht. ügyvezetői feladatainak ellátására az alábbi feltételekkel:

a) főiskolai vagy egyetemi végzettség;

b) büntetlen előélet;

c) magyar állampolgárság; 

A pályázat beadásának határideje: 2005. március 30.

Az ügyvezető díjazása: 100.000 Ft

A benyújtott pályázatokat a Képviselő- testület a 2005. április 12-i ülésén bírálja el. 

A pályázati kiírást a Szentendre és Vidéke című időszaki lapban és Szentendre Város Önkormányzatának honlapján kell közzétenni. 

5. felkéri a polgármestert, hogy a 4. pontban meghatározott pályázat lebonyolításáról gondoskodjon, illetve a beadási határidő lejárta után az ügyvezető megválasztás érdekében készítsen előterjesztést a Képviselő- testület részére;

6. jelen határozat pénzügyi fedezetét az Önkormányzat 2005. évi költségvetésének terhére biztosítja.

Határidő: 

1., 2. és 6. pont: 


azonnal 

4. pont: a pályázat megjelentetése: 
2005. március 05. 

3. pont: 



2005. március 25.

5. pont: 



2005. április 12-i testületi ülés 

Felelős:

1., 2., 4., 5. és 6. pont: 

Polgármester

3. pont: 



Ügyvezető

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda - irattár

2. Jogi, egészségügyi és minőségügyi referens - intézkedésre

3. Személyügyi referens - intézkedésre

4. Közgazdasági Iroda - intézkedésre

5. Szirtes András Szentendrei Városfejlesztési Kht. ügyvezetője - intézkedésre

6. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. március 1. 

Kiss Beatrix 

jegyzőkönyvvezető

